《九成台有怀》
明代·李待问

台枕秋江拂曙凉，先人曾此赋重阳。碧纱掩映还生色，彩笔低回几断肠。

五岭风烟归逸兴，百年身世付清商。屏星没后知音迥，遗草空令讽咏长。

作者简介：广东海南人，字葵孺。万历间进士，累升佥都御史，巡抚应天。天启间魏忠贤生祠遍吴中。待问抵南京，置生祠不顾，诣孝陵毕即疾驰履任。崇祯间官至都御史。有诗文集。